Държавен вестник, бр. 58, 2020 г., стр. 47

БРОЙ  58	
Д Ъ Р Ж А В Е Н  В Е С Т Н И К 	
СТР.  47  
от или във връзка с настоящото Споразумение, 
който не е уреден чрез споразумение между 
Страните, ще бъде окончателно разрешаван 
от арбитраж в съответствие с Арбитражните 
правила на UNCITRAL в сила към датата 
на настоящото Споразумение. В случай на 
конфликт между Арбитражните правила на 
UNCITRAL и условията на настоящото Спо­
разумение условията на настоящото Спора­
зумение имат предимство.
Арбитражният трибунал се състои от 3 
(трима) арбитри, като всяка страна назначава 
един арбитър. Двамата назначени от страни­
те арбитри избират третия арбитър, който 
ще изпълнява ролята на председателстващ 
арбитър на арбитражния трибунал. Мястото 
на провеждане на арбитража ще бъде в Лон­
дон, а езикът, който ще бъде използван при 
арбитражното производство, е английски.
(б)	 Нито Клиентът, нито Банката имат 
право в рамките на производство по точка (а) 
на настоящия раздел да предявяват каквато 
и да е претенция по отношение на това, че 
която и да е от разпоредбите на настоящите 
Общи условия или на Споразумението за 
предоставяне на Консултантски услуги е не­
валидна или неприложима поради каквато и 
да е разпоредба на Учредителния договор на 
Банката.
11. Привилегии и имунитети. Данъчен иму­
нитет. Клиентът признава и ще предприеме 
всички разумни стъпки да прилага статута, 
привилегиите и имунитетите на Банката и 
на нейните Служители, посочени в Учреди­
телния договор на Банката и другите прило­
жими норми на правото. Страните приемат 
и се съгласяват, че нито една разпоредба на 
настоящото Споразумение, нито подлагането 
на арбитраж от страна на Банката по ника­
къв начин не представляват или предполагат 
освобождаване, отказ, прекратяване или про­
мяна от страна на Банката на която и да е 
привилегия, имунитет или освобождаване на 
Банката, постановени в Учредителния договор 
на Банката и в другите приложими норми на 
правото. Това включва, наред с другото, иму­
нитета на Банката, нейните активи, приходи 
и нейните операции и сделки по отношение 
на всички данъци и митнически такси.
12. Изменения. Всяко изменение или отказ, 
или каквото и да е съгласие, дадено по която 
и да е разпоредба на настоящото Споразуме­
ние, следва да бъдат в писмена форма и, в 
случай на изменение, подписани от Страните. 
Измененията влизат в сила от датата, на коя­
то Банката е получила правно становище от 
упълномощено длъжностно лице на Клиента, 
че са изпълнени всички национални законови 
изисквания и процедури за влизане в сила на 
Изменението на споразумението.
13. Запазване на права. Никакъв подход, 
както и никакво неизпълнение или забавя­
не от страна на която и да е от Страните 
по това Споразумение при упражняване на 
правомощия, средства за защита, право на 
преценка, авторитет или друго право по си­
лата на настоящото Споразумение не трябва 
да накърнява или да се тълкува като отказ 
или като мълчаливо съгласие по отношение 
на това или което и да е друго правомощие, 
средство за защита, право на преценка, ав­
торитет или друго право по силата на насто­
ящото Споразумение, или по някакъв начин 
да възпрепятства неговото допълнително или 
бъдещо упражняване.
14. Правоприемници. Забрана за прехвър­
ляне без съгласие. Настоящото Споразумение 
обвързва и е в полза на съответните право-
приемници на страните, при условие, че ни­
кой от тях няма право да възлага настоящо­
то Споразумение изцяло или частично без 
предварителното съгласие на другата страна.
15. Цялостност на Споразумението. На­
стоящото Споразумение, заедно с Графика и 
Анекса, представлява цялото споразумение 
между Страните по него и отменя всички 
предишни споразумения, договорености и 
уговорки както устни, така и писмени, меж­
ду Страните по отношение на предмета на 
Споразумението.
(б) Настоящото Споразумение е изготвено 
и на български език, по искане на Клиента, 
но единствено Споразумението на английски 
език е правно обвързващо.
16. Прекратяване. Независимо от пре­
кратяването или изтичането на срока на 
настоящото Споразумение, разпоредбите на 
настоящото Споразумение, отнасящи се до
(i) задължението за поверителност съгласно 
Раздел 5 от настоящия Анекс, (ii) задължени­
ята, разписани в Раздел 6 Интелектуална соб­
ственост и Раздел 11 Привилегии и имунитети 
на настоящия Анекс и (iii) задължението на 
Клиента да заплати възнаграждение на Бан­
ката за предоставените Консултантски услуги, 
извършени преди датата на прекратяване или 
изтичане на срока на Споразумението, както и 
възстановяване на всякакви разумни разходи, 
свързани с прекратяването на Споразумени­
ето от страна на Клиента, продължават да 
са в пълна сила, освен в случаите, когато е 
направена констатация на груба небрежност 
или умишлено неправомерно поведение на 
Банката с решение на Арбитражен трибунал, 
в резултат на процедура за разрешаване на 
спорове, както е посочено в Член 10 от на­
стоящия Анекс.
17. Изпълнение на Споразумението. Уведом­
ления и искания. (a) Настоящото споразумение 
може да бъде подписано в няколко екзем­
пляра, всеки от които е оригинал, но всички 
те представляват едно и също споразумение. 
Ако бъде подписано по електронен път, това 
Споразумение е оригинал.
(б) Всяко уведомление или искане, ко­
ето се изисква или е разрешено съгласно